PATVIRTINTA

UAB „Palangos šilumos tinklai“ direktoriaus

 2019 m. vasario 27 d. įsakymu Nr. ISV19-29

**NEGYVENAMŲJŲ PATALPŲ (KLAIPĖDOS PL. 63, 00148 PALANGA)**

**NUOMOS KONKURSO SĄLYGOS**

1. **Bendrosios nuostatos**
	1. Uždaroji akcinė bendrovė „Palangos šilumos tinklai“ (toliau – Nuomotojas) viešo konkurso būdu (toliau – Konkursas), vadovaudamasi UAB „Palangos šilumos tinklai“ negyvenamųjų pastatų ir patalpų nuomos tvarkos aprašu (toliau – Aprašas), patvirtintu 2018 m. vasario 12 d. UAB „Palangos šilumos tinklai“ direktoriaus įsakymu Nr. 43v, išnuomoja dalį negyvenamųjų patalpų, adresu Klaipėdos pl. 63, 00148 Palanga (toliau – Negyvenamosios patalpos), kurių bendras plotas apie 740,00 kv.m (tikslus nuomojamų Negyvenamųjų patalpų plotas bus nurodytas nuomos sutartyje).
	2. Negyvenamosios patalpos išnuomojamos be sumontuoto / įrengto ilgalaikio kilnojamojo turto.
2. **Informacija apie Negyvenamąsias patalpas**
	1. Negyvenamosios patalpos nuomojamos administracinei/ sandėliavimo veiklai (kita veikla galima tik esant Nuomotojo raštiškam sutikimui).
	2. Negyvenamosiose patalpose yra šios inžinerinės komunikacijos:
		1. šildymas;
		2. vanduo;
		3. elektra.
	3. Negyvenamųjų patalpų būklė nustatoma apžiūrint jas vietoje. Negyvenamųjų patalpų būklė fiksuojama Negyvenamųjų patalpų perdavimo–priėmimo akte.
	4. Negyvenamosios patalpos nėra išnuomotos, paskirtis - kita.
	5. Negyvenamosios patalpos gali būti apžiūrėtos iki š. m. kovo 5 d., darbo dienomis nuo 8 val. iki 17 val. pageidautiną apžiūros laiką suderinus su atsakingu darbuotoju - Ūkio skyriaus vadovu Vytautu Arbačausku, tel. 868917558, el. p. vytautas.arbacauskas@palangosst.lt .
3. **Nuomos kaina ir sąlygos**
	1. Pradinė Negyvenamųjų patalpų 1 (vieno) kv.m nuomos kaina per mėnesį 2,00 Eur/kv.m (be PVM) per mėn.
	2. Negyvenamųjų patalpų nuomos mokestis mokamas kas mėnesį.
	3. Nuomos terminas – 5 (penki) metai.
	4. Negyvenamųjų patalpų nuomos mokestis perskaičiuojamas vieną kartą per metus, jei pagal suderintą vartotojų kainų indeksą (toliau – SVKI), naudojamą infliacijai Europos Sąjungoje matuoti, vidutinė metinė praėjusių kalendorinių metų infliacija (toliau – IN) sudaro daugiau nei 3 (tris) procentus pagal šią formulę:

Mnaujas = M+M\*IN/100

Mnaujas – naujai nustatomas nuomos mokestis dėl bet kurios iš 3.4 punkte nurodytų sąlygų pasikeitimo, mokamas nuo sekančio ataskaitinio mėnesio;

M – galiojantis nuomos mokestis;

IN – vidutinė metinė infliacija, apskaičiuota pagal SVKI. Sutariama, kad vidutinė metinė infliacija sutarties pasirašymo metais lygi 0. Vidutinės metinės infliacijos pokytis per keletą metų (jei nors vienais metais SVKI buvo mažesnis nei 3 (trys) procentai) apskaičiuojamas taip:

IN = IN1+….+ INn

IN1 – vidutinė metinė pirmų sutarties galiojimo ar pirmųjų po tų, kai dėl SVKI buvo perskaičiuotas M, metų infliacija;

INn – vidutinė metinė praėjusių sutarties galiojimo metų infliacija.

* 1. Pradinio įnašo neprašoma.
	2. Konkurso dalyvis, sudaręs Negyvenamųjų patalpų nuomos sutartį (toliau – Nuomos sutartis), įsipareigoja Nuomotojui mokėti už šilumą, elektros energiją, vandenį pagal pastato apskaitos prietaisų parodymus, pagal Nuomotojo pateiktas PVM sąskaitas faktūras.
	3. Nuomininkui draudžiama keisti Negyvenamųjų patalpų funkcinę paskirtį. Taip pat be Nuomotojo raštiško sutikimo vykdyti esminius Negyvenamųjų patalpų savybes pagerinančius remonto darbus.
	4. Nuomininkui draudžiama pernuomoti Negyvenamąsias patalpas.
1. **Konkurso pasiūlymų rengimas**
	1. Pasiūlymas (užpildytas šio Konkurso 1 priedas) turi būti pateiktas iki 2019 m. kovo 6 d. 10.00 val., adresu Klaipėdos pl. 63, 00148 Palanga. Konkurso dalyvis Konkurso pasiūlymą bei dokumentus užklijuotame voke pateikia asmeniškai arba registruotu laišku. Ant voko užrašoma **„Negyvenamųjų patalpų, adresu Klaipėdos pl. 63, 00148 Palanga, Nuomos konkursui, UAB „Palangos šilumos tinklai“ Konkurso komisijai“** Klaipėdos pl. 63, 00148 Palanga bei Konkurso dalyvio pavadinimas, įmonės kodas (vardas, pavardė – jeigu Konkurse dalyvauja fizinis asmuo), adresas, telefono ir/ar fakso numeriai.
	2. Pasiūlyme turi būti pateikta:
		1.
		2. siūloma Negyvenamųjų patalpų 1 (vieno) kv.m nuomos kaina per mėnesį (toliau – Nuomos kaina) be PVM, kuri turi būti nurodyta Eur, ne daugiau kaip 2 skaitmenų po kablelio tikslumu;
		3. planuojamos vykdyti veiklos, atitinkančios Konkurso sąlygas, aprašymas;
		4. Konkurso dalyvio asmens vardas, pavardė bei asmens kodas ir / arba įmonės pavadinimas, įmonės kodas bei PVM mokėtojo kodas, adresas, telefono numeris ir adresas;
		5. įmonės registracijos pažymėjimo, įstatų patvirtintas kopijas, o fizinis asmuo – asmens dokumento kopija;
	3. Pasiūlymas turi būti pasirašytas Konkurso dalyvio (jei Konkurse dalyvauja fizinis asmuo), vadovo arba įgalioto atstovo (jeigu Konkurse dalyvauja juridinis asmuo).
2. **Konkurso dalyvių pasiūlymų registravimas**
	1. Užklijuoti vokai su Konkurso dalyvių pasiūlymais registruojami UAB „Palangos šilumos tinklai“ dokumentų valdymo sistemoje nurodant registracijos numerį, datą ir laiką, Konkurso sąlygų 4.1 punkte nustatytu laiku ir nurodytoje vietoje.
	2. Konkurso dalyvio pageidavimu išduodama užregistruoto voko kopija su pažymėtu registracijos numeriu, gavimo data ir laiku.
	3. Jeigu pasiūlymas gaunamas pavėluotai, t. y. po galutinio pasiūlymų pateikimo termino (Konkurso sąlygų 4.1 punktas), neatplėštas vokas grąžinamas jį pateikusiam asmeniui.
	4. Dalyvauti Konkurse turi teisę tik asmenys, Konkurso sąlygose nustatyta tvarka užregistravę pasiūlymą su dokumentais, nurodytais Konkurso sąlygų 4.1 punkte.
3. **Vokų su pasiūlymais atplėšimas**
	1. Vokai atplėšiami 2019 m. kovo 6 d. 10.00 val. adresu: Klaipėdos pl. 63, 00148 Palanga, 8 kab. (II aukštas), visų norinčių dalyvauti Konkurso dalyvių akivaizdoje.
	2. Konkurso pirmininkas, įsitikinęs ir leidęs įsitikinti Konkurso dalyviams, kad vokai yra nepažeisti, juos atplėšia ir paskelbia Konkurso dalyvių siūlomas Nuomos kainas. Konkurso dalyvių pasiūlytos Nuomos kainos bei jas pasiūlę Konkurso dalyviai nurodomi protokole, numeruojami pradedant didžiausia pasiūlyta 1 (vieno) kv.m Nuomos kaina per mėnesį, o esant vienodai siūlomai Nuomos kainai pagal Konkurso dalyvių vokų su pasiūlymais pateikimo eiliškumą.
4. **Konkurso pasiūlymų nagrinėjimas, vertinimas bei pasiūlymo pripažinimas laimėjusiu**
	1. Jeigu dalyvauti Konkurse nustatyta tvarka užsiregistravo nors vienas dalyvis, pateikęs pasiūlymą, atitinkantį Konkurso sąlygų 4.1 punkte nustatytus reikalavimus ir pasiūlęs Nuomos kainą, kuri negali būti mažesnė nei nurodyta Konkurso sąlygų 3.1 punkte, yra laikomas Konkurso laimėtoju.
	2. Konkurso laimėtoju laikomas dalyvis, pasiūlęs didžiausią Nuomos kainą, kuri negali būti mažesnė nei nurodyta Konkurso sąlygų 3.1 punkte bei pateikęs visus Konkurso sąlygų 4.1 punkte nurodytus dokumentus.
	3. Konkursas laikomas neįvykusiu, jeigu iki Konkurso sąlygų 4.1 punkte nustatyto termino nebuvo pateiktas nei vienas pasiūlymas.
	4. Nuomotojas pasilieka sau teisę vienašališkai nutraukti Konkursą iki Nuomos sutarties pasirašymo.
5. **Nuomos sutarties pasirašymas**
	1. Nuomotojas ir Konkurso laimėtojas, ne anksčiau kaip po 5 (penkių) kalendorinių dienų ir ne vėliau kaip per 10 (dešimt) kalendorinių dienų nuo Konkurso laimėtojo nustatymo (Konkurso komisijos protokolo dėl Konkurso laimėtojo nustatymo patvirtinimo) dienos turi pasirašyti Nuomos sutartį. Jeigu Nuomos sutartis dėl Nuomininko kaltės neįforminta per 10 (dešimt) kalendorinių dienų, Konkursas laikomas neįvykusiu.
	2. Negyvenamųjų patalpų perdavimo–priėmimo aktas pasirašomas ne vėliau kaip per 3 (tris) kalendorines dienas nuo Nuomos sutarties pasirašymo dienos.
	3. Nuomos terminas pradedamas skaičiuoti nuo Negyvenamųjų patalpų perdavimo–priėmimo akto pasirašymo.
	4. Konkurso dalyviai Konkurso rezultatus gali apskųsti teismui per 5 (penkias) kalendorines dienas nuo Konkurso laimėtojo išrinkimo dienos, jeigu:
		1. buvo trukdoma dalyvauti Konkurse asmenims, kurie turėjo šią teisę;
		2. Konkurso dalyviai buvo registruojami kitu, negu buvo paskelbta spaudoje, laiku ar kitoje vietoje;
		3. Konkursą laimėjo Konkurso dalyvis, pasiūlęs mažesnę Nuomos kainą už Nuomotojo skelbtą pradinę Negyvenamųjų patalpų nuomos kainą.
	5. Teismui pripažinus Konkurso rezultatus negaliojančiais, skelbiamas naujas Konkursas vadovaujantis Aprašo nustatyta tvarka.

PRIDEDAMA. 1 priedas. Viešojo nuomos konkurso pasiūlymo forma, 1 lapas.

Rengėjas:

Teisės ir bendrųjų reikalų skyriaus vadovė

Kristina Liaugaudaitė

2019-02-27

*1 priedas. Viešojo nuomos konkurso pasiūlymo forma*

**UAB „PALANGOS ŠILUMOS TINKLAI“ NEGYVENAMŲJŲ PATALPŲ**

**VIEŠOJO NUOMOS KONKURSO**

**PASIŪLYMAS**

 (Data)

(Vieta)

|  |  |
| --- | --- |
| Juridinio asmens pavadinimas/fizinio asmens vardas, pavardė |  |
| Juridinio/fizinio asmens adresas |  |
| Juridinio/fizinio asmens kodas |  |
| Juridinio asmens vadovo vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime ir patvirtiname, kad sutinkame su visomis Konkurso sąlygomis, kurios patvirtintos UAB „Palangos šilumos tinklai“ direktoriaus 2019 m. vasario 27 d. įsakymu Nr. ISV19-29.

Patvirtiname, kad nuomos sutarties vykdymo metu užtikrinsime visus Konkurso sąlygose nustatytus reikalavimus.

Siūlome:

|  |  |  |
| --- | --- | --- |
| **Eil. Nr.** | **Paslaugų pavadinimas**  | **1 (vieno) kv. metro ploto patalpų nuomos kaina per mėnesį be PVM, EUR\*** |
| 1. | UAB „Palangos šilumos tinklai“ negyvenamųjų patalpų, adresu Klaipėdos pl. 63, 00148 Palanga, nuoma |  |
| 2. |  |  |

\*Konkurso dalyvis turi nurodyti siūlomą UAB „Palangos šilumos tinklai“ negyvenamųjų patalpų 1 kv.m ploto patalpų nuomos kainą per mėnesį be PVM ne daugiau kaip 2 skaitmenų po kablelio tikslumu.

\*Siūloma kaina turi būti ne mažesnė nei nurodyta Konkurso sąlygų 3.1 punkte.

**Kartu su pasiūlymu pateikiame šiuos dokumentus:**

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumentų puslapių skaičius** |
|  |  |  |
|  |  |  |
|  |  |  |

(Konkurso dalyvio, jo įgalioto asmens pareigų pavadinimas, vardas, pavardė, parašas ir antspaudas (jei privalo turėti))